«Սիրեք միմյանց» պատվիրանը երբեմն մեզ մտածելու տեղիք է տալիս այն առումով, որ չենք ուզում մերժել Աստծո խոսքը, բայց միևնույն ժամանակ չենք կարող սիրել մի մարդու, որի կյանքին ու վարքին ծանոթ ենք, և այն չի բխում քրիստոնեական մեր պատկերացումներից: Սա դարձյալ «սիրել» բառի մինուճար լինելու պատճառով է: Մենք սիրել պատկերացնում ենք մի տեսակ: Օրինակ` մեր երեխային, մեր ծնողին, մեր Հայրենիքը, մեր եկեղեցին, մեր բարեկամը: Մենք չենք կարող սիրել մեր ճանաչած բոլոր մարդկանց: